CELEX: 32022D0512
Language: ro
Date: 2022-03-23 00:00:00
Title: Decizia (PESC) 2022/512 a Comitetului politic și de securitate din 23 martie 2022 privind reconfirmarea autorizării operației militare a Uniunii Europene în zona Mării Mediterane (EUNAVFOR MED IRINI) (EUNAVFOR MED IRINI/1/2022)

31.3.2022   
               
               
                  RO
               
               
                  Jurnalul Oficial al Uniunii Europene
               
               
                  L 103/11
               
            
         DECIZIA (PESC) 2022/512 A COMITETULUI POLITIC ȘI DE SECURITATE
         din 23 martie 2022
         privind reconfirmarea autorizării operației militare a Uniunii Europene în zona Mării Mediterane (EUNAVFOR MED IRINI) (EUNAVFOR MED IRINI/1/2022)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38,
         având în vedere Decizia (PESC) 2020/472 a Consiliului din 31 martie 2020 privind o operație militară a Uniunii Europene în zona Mării Mediterane (EUNAVFOR MED IRINI) (1), în special articolul 8 alineatul (3),
         întrucât:
         
                     (1)
                  
                  
                     La 31 martie 2020, Consiliul a adoptat Decizia (PESC) 2020/472, prin care a fost înființată și lansată o operație militară a Uniunii Europene în zona Mării Mediterane (EUNAVFOR MED IRINI) pentru perioada până la 31 martie 2021.
                  
               
                     (2)
                  
                  
                     Articolul 8 alineatul (3) din Decizia (PESC) 2020/472 prevede că, în pofida perioadei menționate, autorizarea operației urmează să fie reconfirmată la fiecare patru luni și că operația urmează să fie prelungită de către Comitetul politic și de securitate, cu excepția cazului în care desfășurarea mijloacelor maritime ale operației produce un efect de atracție asupra migrației, pe baza unor dovezi întemeiate colectate conform criteriilor stabilite în planul de operații.
                  
               
                     (3)
                  
                  
                     La 26 martie 2021, Consiliul a adoptat Decizia (PESC) 2021/542 (2) prin care a prelungit operația până la 31 martie 2023, cu respectarea aceleiași proceduri de reconfirmare.
                  
               
                     (4)
                  
                  
                     Comandantul operației a furnizat rapoarte lunare cu privire la factorii de atracție.
                  
               
                     (5)
                  
                  
                     Autorizarea operației ar trebui reconfirmată pentru un al șaptelea interval de patru luni al mandatului său, iar operația ar trebui prelungită în consecință,
                  
               ADOPTĂ PREZENTA DECIZIE:
         
            Articolul 1
            Autorizarea operației EUNAVFOR MED IRINI este reconfirmată, iar operația se prelungește de la 1 aprilie 2022 până la 31 iulie 2022.
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 23 martie 2022.
            
               
                  Pentru Comitetul politic și de securitate
               
               
                  Președintele
               
               D. PRONK
            
         
         
            (1)  JO L 101, 1.4.2020, p. 4.
         
            (2)  Decizia (PESC) 2021/542 a Consiliului din 26 martie 2021 de modificare a Deciziei (PESC) 2020/472 privind o operație militară a Uniunii Europene în zona Mării Mediterane (EUNAVFOR MED IRINI) (JO L 108, 29.3.2021, p. 57).